Ibadan

Ibadan (joruberaz: Ìlú Ẹ̀bá-Ọ̀dàn, "sabana eta oihanaren arteko mugako hiria") Nigeriako hego-mendebaldeko hiria eta Oyo estatuko hiriburua da. Herrialdeko hirugarren hiri handiena da, Lagos eta Kanoren atzetik. Halaber, Afrikako zortzigarren hiririk handiena da. 2006an 1.338.659 biztanle zituen.

Historia 
Ibadanen sorrera misterioz inguraturik dago. Ahozko tradizioak dioenez, lehenbiziko biztanleak inguruko herrietatik egotzitako iheslariak izan ziren. Ondoren, joruba lurraldetik (gaur egun, Nigeriako mendebaldea) etorritako jendearekin hazi zen herria.

Idatzizko lehen aipamena 1829koa da, tribuen arteko borrokek eskualdea inarrosi zuten garaikoa. Urte horretan Ife, Ijebu eta Oyo erresumetako armadak Ibadanen kanpatu ziren, hiri modernoaren erdigunea eratuz. 1893an Britainiar Inperioaren menpean gelditu zen. 1901ean Lagosetik Ibadanerainoko burdinbidea eraiki zuten eta 1912an Kanoraino iritsi zen. Honi esker, hiriaren garrantzi ekonomikoa handitu zen.

Klima 
Ibadanek negu lehorreko sabanako klima du (Aw Köppen klima sailkapenaren arabera). Urtaro euritsua luzea da, martxotik urrira arte, eta tenperaturek ez dute aldaketa handirik urte osoan zehar. Urtaro lehorrean harmattan haizeak jotzen du.

<div style="width:66%;">
</center>

</div>

Demografia 
Biztanle gehienak joruba etniakoak dira.

Biografiak 
 Sade Adu (1959-), egile abeslaria.
 Hugo Weaving (1960–), zinema eta antzerkiko ingeles-australiar aktore bat da.
 Mutiu Adepoju (1970-), futbol jokalaria.

Erreferentziak

Kanpo estekak 

  Oyo estatuko webgune ofiziala

Ibadan